**СЛУЖБЕНИ ЛИСТ**

**ГРАДА ПРОКУПЉА**

|  |  |  |
| --- | --- | --- |
| **ГОДИНА XIV****Број 55** | **Прокупље****16. Децембар****2022.године** | **Лист излази према потреби**Годишња претплата: 1.000 дин.Цена овог броја износи: 40 дин.Рок за рекламацију: 10 дана |

1

На основу члана 27. Став 10., члана 33. Закона о јавној својини („Сл.гласник РС“,72/2011, 88/2013, 105/2014, 104/2016-др закон и 108/2016, 113/2017, 95/2018, 153/2020),члана 2. И 3. Уредбе о одређивању опреме веће вредности и утврђивању случајева и услова под којима се покретне ствари из јавне својине могу отуђити непосредном погодбом, испод тржишне цене, односно без накнаде („Сл.гласник РС“, бр.156/2020), члана 63.став 1. тачка 20. Статута града Прокупља („Сл.лист Општине Прокупље“, бр.15/2018), Градско веће града Прокупља на седници одржаној дана 16.12.2022. године доноси

**З А К Љ У Ч А К**

**О ДАВАЊУ НА КОРИШЋЕЊЕ ПОКРЕТНЕ СТВАРИ**

 **I ДАЈЕ СЕ НА КОРИШЋЕЊЕ** безнакнаде, на период од 1 (једне) године, Јавном предузећу за урбанизам и уређење града Прокупља, покретна свар и то моторно возило марке VOLKSWAGEN GOLF, регистарских таблица PK-011-ZJ, број шасије WVWZZZ1GZKW740708, број мотора JP773090, власника Градске управе града Прокупља, за потребе обављања делатности у ком циљу је основано.

 **II**  Jавно предузеће за урбанизам и уређење града Прокупља се обавезује да покретну ствар-моторно возило, описану у предходном ставу користи сходо њеној намени са пажњом доброг домаћина и без права на регистровање возила код надлежних служби на име преузећа.

 **III** Корисник моторног возила има право да одржава и управља покретном ствари из овог закључка као и да врши ситне поправке на моторном возилу, о свом трошку.

 **IV** Tрошкови поправке већих и мањих кварова, одржавања возила и саме регистрације, биће регулисани Уговором о давању на коришћење покретне ствари.

 **V** Овлашћује се градоначелник града Прокупља да са заступником Јавног предузећа за урбанизам и уређење града Прокупља, закључи Уговор о давању на коришћење покретне ствари, којим ће се ближе уредити права и обавезе обе стране.

 **VI** Оваj Закључак ступа на снагу осмог дана од дана објављивања у Службеном листу града Прокупља.

**VII** Закључак доставити Граду Прокупљу, Јавном предузећу за урбанизам и уређење града Прокупља, Одељењу за привреду и финансије градске управе града Прокупља, архиви.

ГРАДСКО ВЕЋЕ ГРАДА ПРОКУПЉА

Број: 06- 122 /2022-02

У Прокупљу, 16.12.2022. године

 ПРЕДСЕДНИК

 ГРАДСКОГ ВЕЋА

 Милан Аранђеловић с.р.

2

На основу члана 26. и 27. Закона о јавној својини („Сл. гласник РС“, бр. 72/2011, 88/2013 и 105/2014,104/2016-др.закон, 108/2016, 113/2017, 95/2018, 153/2020), члана 63. став 1.тачка 27 Статута Града Прокупља („Службени лист Општине Прокупље“, бр.15/2018), Градско веће града Прокупља на седници одржаној дана­­­­­­­­­­­­­ 14.12.2022. године, донело је

**З А К Љ У Ч А К**

**I**

 УЗИМА СЕ У ЗАКУП пословни простор у површини од 1.240м2 који се налази у улици Василија Ђуровића Жарког бр.1, у Прокупљу, изграђен на кат. парцели бр.4324 КО Прокупље-град, уписан у лист непокретности бр.6896 КО Прокупље-град носиоца права приватне својине Предузећа за спољну и унутрашњу трговину, увоз-извоз и производњу KONUS-S Д.О.О Прокупље , на период од 01.01.2023.године до 01.06.2023. године, ради обављања послова из делокруга делатности органа Градске управе града Прокупља.

**II**

Пословни простор се закупљује по цени од 2,50евра по м2, што за површину износи 3.100 евра месечно, која ће се уплаћивати у динарској противвредности по средњем курсу Народне банке Србије, на дан уплате.

 **III**

Овлашћује се Градоначелник града Прокупља да закључи уговор о закупу са овлашћеним лицем закуподавца односно заступником КОНУС-С д.о.о Прокупље.

 **IV**

Овај закључак ступа на снагу даном доношења.

**V**

 Закључак доставити: Градоначелнику града Прокупља, Одељењу за урбанизам, стамбено комуналне делатности и грађевинарство, Одељењу локалне пореске администрације и Архиви СГ Прокупље.

ГРАДСКО ВЕЋЕ ГРАДА ПРОКУПЉА

Број: 06- 120/2022-02

У Прокупљу, 14.12.2022. године

 ПРЕДСЕДНИК

 ГРАДСКОГ ВЕЋА

 Милан Аранђеловић с.р.

***С а д р ж а ј***

***1.Закључак о давању на кришћење покретне ствари........................................1***

***2. Закључак о узимању у закуп пословни простор..............................................2***



 Издавач**:** *Скупштина Грaда Прокупља*

 **Лист уредио** *Ивана Обрадовић*

 **Главни и одговорни уредник:** *Секретар Скупштине Града*

 *Прокупља Александра Вукићевић*